OLA Prosafe : Hydro kontrakt er tildelt Prosafe
Dette er en gledens dag for oss, og kontraktstildelingen er et resultat av det solide arbeidet som er lagt ned blant våre ansatte, både i havet og på land. Spesielt har fokuset vi har hatt på HMS og effektivitet gitt gode resultater som også har vært synlig for kunden. Jeg vil takke dere alle for den gode innsatsen som er lagt ned.
Vi har en travel periode foran oss frem til oppstart medio juni. I henhold til foreliggende aktivitetsplaner skal vi starte opp på Oseberg B umiddelbart etter kontraktsoppstart. Brage vil mest sannsynlig starte opp i løpet av inneværende høst, mens vi på Njord mest sannsynlig vil starte boring i løpet av vinteren 2004.
Kontrakten sikrer over 400 arbeidsplasser, og gir grunnlag for god og stabil drift innen selskapets kjerneaktivitet i årene fremover.